ביום שני האחרון פרסם משרד האוצר את הקריטריונים לקבלת מענקים לרופאים שיעבדו בפריפריה, כאשר הקריטריון העיקרי לקבלת המענקים הוא התחלת עבודה בין ספטמבר 2018 לסוף 2019. פרסום זה מגיע כאשר ברקע סכסוך בין האוצר להסתדרות הרופאים, כאשר האחרונים מבקשים לכלול בקבלת המענקים גם את הרופאים שהחלו התמחות בפריפריה מינואר 2018.
כמו כן, הסכום הכולל של המענקים עומד על כ-33 מיליון שקל, כאשר מתוכם 9 מיליון יוקצו לרופאי משפחה ומערכת דוקטורס אונליין ובנוסף, 750 אלף שקלים יוענקו לרופא עם ותק של מעל 10 שנים אשר יעבר לעבוד בפריפריה ויעסוק בתחומים הנדרשים, רופא בעל וותק הנמוך מ-10 שנים יקבל מענך על סך 500 אלף שקלים.
המענקים צפויים להינתן למתמחים במקצועות המוגדרים כמקצועות במצוקה, כאשר ברשימה זו נכללים השנה המקצועות הבאים: גנטיקה, גריאטריה, המטו-אונקולוגיה ילדים, הרדמה, טיפול נמרץ ילדים, כירורגיית ילדים וכלי דם, נאונטולוגיה (פגים), נוירולוגיה ילדים, פתולוגיה, רפואה משפטית ורפואה גרעינית.
בין המקומות הדרומיים הנכללים ברשימה ובהם צפויים להינתן המענקים הגבוהים ביותר נמצאים: בית החולים סורוקה בו נדרש נוירולוג ילדים ורופא המתמחה בדימות וכן מומחה למרכז השיקום באופקים "עלה נגב". נוסף לכל זאת, מענקים נפרדים צפויים להינתן בתחום הפסיכיאטריה, כאשר מומחה עם וותק הנמוך מ-10 שנים יקבל מענק על סך 300 אלף שקלים עבור איוש התפקיד בבאר שבע.
הקריטריונים בהם יצטרכו לעמוד הרופאים כדי לקבל את המענקים כוללים את הדרישות הבאות: מי שאינו קיבל בעבר מענק התמחות, התחייבות לעבוד במשרה מלאה למשך שש שנים ברציפות בבית החולים אליו יעברו וכן ייתרה של 10 שנים לפחות עד היציאה לגמלאות. בנוסף צוין כי אופן קבל המענקים הגבוהים ייעשה בשלוש פעימות, כאשר 250 אלף שקלים יינתנו לאחר החתימה על התחייבות לשש שנים, 250 אלף שקלים נוספים לאחר שנתיים בתפקיד ו-250 אלף שקלים בפעימה השלישית והאחרונה לאחר שלוש שנים.